Logo_travel_rgb.eps

**Drammen 9. Oktober 2012**

P R E S S M E L D I N G

**Amisol hedres med “Award of Excellence” av FN/UNWTO**

I konkurranse med over 300 selskaper innen reiselivsnæringen, etablert i Egypt de siste fem årene, deltok Amisol Travel på ”World Tourism Day” i Kairo 27. September. Arrangementet finner sted årlig i regi av FN organisasjonen UNWTO. Mens arrangementet i fjor hadde til hensikt å sette søkelys på turismens rolle i å bygge forståelse, respekt og toleranse på verdensbasis, var fokuset i år rettet mot en bærekraftig utvikling av turismen i Egypt.

Av de 5 nominerte kandidatene vant Amisol Travel den prestisjetunge prisen ”Award of Excellence” og i begrunnelsen for overrekkelsen av prisen heter det:

”Amisol Travel hedres for alt de har oppnådd i Egypt på tross av den økonomiske krise, de politiske vanskeligheter og utfordringer som har påvirket Egypts nasjonal og internasjonal turisme i kjølevannet av revolusjonen”,

sier turistministeren i Egypt Mr. Hisham Zaazou

***”Vi er stolte og glade for denne tildelingen og ikke minst for Amisol har bidratt til lokal verdiskapning i turistnæringen”,***

sier daglig leder i Amisol Travel Gunder Moe

**”Amisol Travel har vært etablert i mange år, mens Amisol Egypt ble etablert for 4 år siden. Selskapet har hatt en meget høy vekst og sysselsetter i dag et betydelig antall lokale personer i Egypt, som bidrar særskilt til vår suksess”,**

avslutter Moe

(På bildet fra venstre: Mr. Hisham Zaazou, Egypts turistminister, Mr. Ashraf Balha, styreformann iAmisol Egypt og Mr.  Elhamy Zayat, ansvarlig for ”Egyptian Federation of Chambers of Tourism”).



